ประกาศการนิคมอุตสาหกรรมแห่งประเทศไทยที่ ๕๘/๒๕๔๔เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม เพื่อให้การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมเป็นไปอย่างมีระเบียบอาศัยอำนาจตามความในมาตรา ๔๒ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ผู้ว่าการ การนิคมอุตสาหกรรมแห่งประเทศไทยจึงกำหนดวิธีปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้วการขออนุญาตและการอนุญาตในการกำจัดสิ่งปฏิกูลหรือวัสดุที่ไม่ใช่แล้วในนิคมอุตสาหกรรมรวมทั้งวิธีปฏิบัติในการใช้ใบกำกับการขนส่งสิ่งปฏิกูลหรือวัสดุที่ไม่ใช้แล้วดังนี้ข้อ ๑ ให้ยกเลิกประกาศการนิคมอุตสาหกรรมแห่งประเทศไทยที่ ๔๗/๒๕๔๑ เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมลงวันที่ ๑๑ พฤศจิกายน ๒๕๔๑ และประกาศการนิคมอุตสาหกรรมแห่งประเทศไทย ที่ ๔๑/๒๕๔๒เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม(แก้ไขเพิ่มเติม) ลงวันที่ ๒๐ ตุลาคม ๒๕๔๒ และให้ใช้ประกาศฉบับนี้แทนข้อ ๒ ในประกาศนี้"กนอ." หมายถึง การนิคมอุตสาหกรรมแห่งประเทศไทย"ผู้ว่าการ" หมายถึง ผู้ว่าการการนิคมอุตสาหกรรมแห่งประเทศไทย"นิคมอุตสาหกรรม" หมายถึงนิคมอุตสาหกรรมตามกฎหมาย ว่าด้วยการนิคมอุตสาหกรรมแห่งประเทศไทยและให้หมายความรวมถึงท่าเรืออุตสาหกรรมมาบตาพุดด้วย"ผู้ประกอบการ" หมายถึงผู้ซึ่งได้รับอนุญาตให้ประกอบกิจการในนิคมอุตสาหกรรม"สิ่งปฏิกูลหรือวัสดุที่ไม่ใช้แล้ว" หมายถึงขยะทั่วไป ขยะอันตราย และให้รวมถึงขยะมูลฝอยด้วย"ขยะทั่วไป" หมายถึงสิ่งปฏิกูลหรือวัสดุที่ไม่ใช้แล้ว ซึ่งมีลักษณะคุณสมบัติตามที่กำหนดในภาคผนวกที่ ๑ท้ายประกาศกระทรวงอุตสาหกรรม ฉบับที่ ๑ (พ.ศ. ๒๕๔๑) ออกตามความในพระราชบัญญัติโรงงานพ.ศ. ๒๕๓๕ เรื่อง การกำจัดสิ่งปฏิกูลหรือวัสดุที่ไม่ใช้แล้ว"ขยะอันตราย" หมายถึงสิ่งปฏิกูลหรือวัสดุที่ไม่ใช้แล้ว ซึ่งมีลักษณะคุณสมบัติตามที่กำหนดในภาคผนวกที่ ๑ท้ายประกาศกระทรวงอุตสาหกรรม ฉบับที่ ๖ (พ.ศ. ๒๕๔๐) ออกตามความในพระราชบัญญัติโรงงานพ.ศ. ๒๕๓๕ เรื่อง การกำจัดสิ่งปฏิกูลหรือวัสดุที่ไม่ใช้แล้ว"ขยะมูลฝอย" หมายถึง เศษกระดาษ เศษอาหารถุงพลาสติก ภาชนะที่ใส่อาหาร มูลสัตว์ ซากสัตว์หรือสิ่งที่เป็นสิ่งปฏิกูลและมูลฝอยตามพระราชบัญญัติการสาธารณสุข พ.ศ. ๒๕๓๕ ที่ไม่ได้เกิดจากกระบวนการผลิตหรือไม่ได้เกิดจากการประกอบกิจการโรงงานและไม่ถูกปนเปื้อน หรือผสมหรือปะปนอยู่กับขยะอันตราย หรือเป็นขยะอันตรายที่มีลักษณะคุณสมบัติเป็นสิ่งปฏิกูลหรือวัสดุที่ไม่ใช้แล้วตามที่กำหนดในภาคผนวกที่๑ ท้ายประกาศกระทรวงอุตสาหกรรม ฉบับที่ ๖ (พ.ศ. ๒๕๔๐)ออกตามความในพระราชบัญญัติโรงงาน พ.ศ. ๒๕๓๕ เรื่อง การกำจัดสิ่งปฏิกูลหรือวัสดุที่ไม่ใช้แล้ว"ผู้ขนส่ง" หมายถึงบุคคลหรือนิติบุคคลที่เป็นผู้แทนหรือผู้ที่ได้รับมอบหมายจากผู้ประกอบการหรือผู้กำจัดให้ดำเนินการขนย้าย ขนส่งสิ่งปฏิกูลหรือวัสดุที่ไม่ใช้แล้วจากแหล่งกำเนิดหรือสถานที่จัดเก็บของผู้ประกอบการไปยังสถานที่กำจัดของผู้กำจัดทั้งนี้ ให้รวมถึงบุคคลหรือนิติบุคคลที่ประกอบกิจการค้ารับซื้อวัสดุที่ไม่ใช้แล้วเพื่อส่งไปยังสถานที่ที่นำกลับมาใช้ใหม่หรือหมุนเวียนนำกลับมาใช้ประโยชน์ใหม่ด้วย"ผู้กำจัด" หมายถึงผู้ซึ่งได้รับอนุญาตให้ประกอบกิจการโรงงาน ปรับคุณภาพของเสียรวม (ประเภทโรงงานลำดับที่๑๐๑) หรือผู้ซึ่งได้รับอนุญาตจากหน่วยงานของรัฐที่เกี่ยวข้องและให้รวมถึงผู้ซึ่งได้รับอนุญาตให้ประกอบกิจการโรงงานเกี่ยวกับการนำสิ่งปฏิกูลหรือวัสดุที่ไม่ใช้แล้วกลับมาใช้ใหม่หรือหมุนเวียนนำกลับมาใช้ประโยชน์ใหม่"ใบกำกับการขนส่ง (Manifest Form)" หมายถึงใบกำกับการขนส่งสิ่งปฏิกูลหรือวัสดุที่ไม่ใช้แล้ว ตามแบบที่ กนอ. กำหนด หรือแบบที่กนอ. เห็นชอบข้อ ๓ ให้ผู้ประกอบการในนิคมอุตสาหกรรมที่มีสิ่งปฏิกูลหรือวัสดุที่ไม่ใช้แล้วดำเนินการดังต่อไปนี้๓.๑แยกเก็บสิ่งปฏิกูลหรือวัสดุที่ไม่ใช้แล้วที่เป็นขยะมูลฝอย ขยะทั่วไป และขยะอันตรายแยกจากกันเป็นสัดส่วน จัดเก็บไว้ในที่รองรับที่เหมาะสมและไม่ก่อให้เกิดความเดือดร้อนรำคาญก่อนนำไปกำจัดโดยมีชื่อหรือเครื่องหมายแสดงไว้ที่สถานที่จัดเก็บ หรือภาชนะที่จัดเก็บระบุชนิดหรือประเภทของขยะให้ชัดเจน ทั้งนี้ให้เป็นไปตามที่กฎหมายว่าด้วยโรงงาน และกฎหมายอื่นที่เกี่ยวข้องตลอดจนกฎกระทรวงและประกาศกระทรวงที่ออกตามกฎหมายดังกล่าว๓.๒ ในการตรวจสอบชนิดหรือประเภทของขยะ ซึ่งไม่มีความชัดเจนคาบเกี่ยวหรือไม่สามารถจำแนกได้ว่าเป็นขยะประเภทใดหากมีความจำเป็นในการตรวจพิสูจน์เพื่อดำเนินการให้ถูกต้องและเป็นไปตามกฎหมายผู้ประกอบการในนิคมอุตสาหกรรมต้องเป็นผู้ดำเนินการพิสูจน์ความชัดเจนพร้อมรับภาระค่าใช้จ่ายทั้งหมดในการดำเนินการตรวจพิสูจน์นั้น๓.๓การกำจัดสิ่งปฏิกูลหรือวัสดุที่ไม่ใช้แล้วของผู้ประกอบการในนิคมอุตสาหกรรมให้ดำเนินการตามพระราชบัญญัติโรงงานพ.ศ. ๒๕๓๕ ตามนัยประกาศการนิคมอุตสาหกรรมแห่งประเทศไทย ที่ ๒๙/๒๕๔๑ เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมและพระราชบัญญัติการสาธารณสุข พ.ศ. ๒๕๓๕๓.๔ การนำสิ่งปฏิกูลหรือวัสดุที่ไม่ใช้แล้วตามข้อ ๓.๓ออกนอกบริเวณโรงงานต้องได้รับอนุญาตจากผู้ว่าการ หรือผู้ซึ่งผู้ว่าการมอบหมายและให้ใช้แบบคำขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานที่เป็นขยะอันตรายขยะทั่วไป ขยะมูลฝอย และใบกำกับการขนส่ง ขยะอันตราย ขยะทั่วไป ขยะมูลฝอยตามแบบแนบท้ายประกาศนี้การขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานดังกล่าวให้ผู้ประกอบการยื่นขอต่อ กนอ. ทุกปี ภายในวันที่ ๓๐ ธันวาคม หรือภายใน ๙๐ วันนับจากวันที่แจ้งเริ่มประกอบอุตสาหกรรมข้อ ๔ในการกำจัดสิ่งปฏิกูลหรือวัสดุที่ไม่ใช้แล้ว ผู้ประกอบการต้องจัดทำบันทึกแสดงรายการที่เป็นสาระสำคัญเช่น ประเภทของขยะ ปริมาณ จำนวนผู้ให้บริการกำจัด ผู้ให้บริการขนส่ง เป็นต้นตามแบบใบกำกับการขนส่งที่ กนอ. กำหนด หรือแบบที่ กนอ. เห็นชอบ โดยเก็บรักษาบันทึกไว้ณ ที่ตั้งโรงงานให้พร้อมสำหรับการตรวจสอบของเจ้าหน้าที่ข้อ ๕ ให้ผู้ประกอบการมีหน้าที่จัดส่งรายงานผลการกำจัดสิ่งปฏิกูลหรือวัสดุที่ไม่ใช้แล้วพร้อมสำเนาใบกำกับการขนส่งต่อกนอ. ทุกเดือน ภายในวันที่ ๑๕ ของเดือนถัดไป ทั้งนี้ หากไม่จัดส่งให้ กนอ. ภายในกำหนดกนอ. จะพิจารณาดำเนินการตามกฎหมายต่อไปข้อ ๖ ผู้ประกอบการต้องควบคุมให้มีการดำเนินการนำสิ่งปฏิกูลหรือวัสดุที่ไม่ใช้แล้วไปยังสถานที่กำจัดตามที่แจ้งไว้โดยเร็ว และต้องรับผิดชอบต่อเหตุใด ๆที่จะก่อให้เกิดความเดือดร้อน ความเสียหายต่อชีวิต ทรัพย์สินและสิ่งแวดล้อมทุกประการข้อ ๗ ผู้ประกอบการจะต้องแสดงหลักฐานสัญญา หรือหนังสือยินยอมการรับกำจัดสิ่งปฏิกูลหรือวัสดุที่ไม่ใช้แล้วของผู้กำจัดแต่ละรายประกอบการขออนุญาตทุกครั้งข้อ ๘ กรณีที่ผู้ประกอบการประสงค์จะเปลี่ยนแปลงรายการใดๆ ตามคำขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานที่ได้รับอนุญาตจากกนอ. แล้วให้แจ้งขออนุญาตจากผู้ว่าการ หรือผู้ซึ่งผู้ว่าการมอบหมายก่อนดำเนินการและต้องได้รับอนุญาตจากผู้ว่าการหรือผู้ซึ่งผู้ว่าการมอบหมาย จึงจะดำเนินการได้ข้อ ๙ ผู้ประกอบการมีหน้าที่ต้องจัดทำใบกำกับการขนส่งทุกครั้งที่มีการนำสิ่งปฏิกูลหรือวัสดุที่ไม่ใช้แล้วออกนอกโรงงานข้อ ๑๐ ผู้ประกอบการมีหน้าที่แจ้งรายชื่อและลายมือชื่อของบุคคลที่เป็นผู้แทนหรือผู้ที่ได้รับมอบหมายให้ลงนามในเอกสารใบกำกับการขนส่งทั้งของโรงงานผู้ขนส่งและผู้กำจัดให้สำนักงานนิคมอุตสาหกรรม หรือสำนักงานท่าเรืออุตสาหกรรมมาบตาพุดที่ผู้ประกอบการตั้งโรงงานอยู่ ภายใน ๖๐ วันนับแต่วันที่ประกาศฉบับนี้มีผลบังคับใช้สำหรับผู้ประกอบการที่ประกอบกิจการก่อนประกาศฉบับนี้ และภายใน ๖๐วันนับจากวันที่แจ้งเริ่มประกอบอุตสาหกรรม สำหรับผู้ประกอบการที่ประกอบกิจการหลังประกาศฉบับนี้มีผลบังคับใช้ข้อ ๑๑ ผู้ประกอบการผู้ขนส่ง และผู้กำจัดต้องกรอกข้อมูลแสดงรายการต่าง ๆ พร้อมทั้งลงลายมือชื่อให้ครบถ้วนตามที่กำหนดในใบกำกับการขนส่งข้อ ๑๒ ผู้ประกอบการมีหน้าที่เก็บรักษาใบกำกับการขนส่งไว้ณ ที่ตั้งโรงงานให้พร้อมสำหรับการตรวจสอบของเจ้าหน้าที่ กนอ.หรือผู้ซึ่งผู้ว่าการมอบหมายและจัดส่งสำเนาใบกำกับการขนส่งให้ กนอ.พร้อมกับรายงานผลการกำจัดสิ่งปฏิกูลหรือวัสดุที่ไม่ใช้แล้ว เป็นประจำทุกเดือนโดยให้จัดส่งภายในวันที่ ๑๕ ของเดือนถัดไปข้อ ๑๓ หากพบว่าผู้ใดสำแดงข้อมูลในใบกำกับการขนส่งอันเป็นเท็จกนอ. จะพิจารณาดำเนินการตามที่กฎหมายกำหนดต่อไปข้อ ๑๔ บรรดาการอนุญาตตามประกาศการนิคมอุตสาหกรรมแห่งประเทศไทยที่๔๗/๒๕๔๑ เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมที่แก้ไขเพิ่มเติมที่ได้รับอนุญาตไปแล้วยังคงมีผลบังคับใช้ต่อไปจนกว่าการอนุญาตดังกล่าวจะสิ้นสุดทั้งนี้ให้มีผลบังคับใช้เมื่อพ้นกำหนดหกสิบวัน นับแต่วันที่ประกาศเป็นต้นไปประกาศ ณ วันที่ ๒๗ ธันวาคม พ.ศ. ๒๕๔๔อัญชลีชวนิชย์ผู้ว่าการ การนิคมอุตสาหกรรมแห่งประเทศไทยพรพิมล/แก้ไข๑๔ สิงหาคม๒๕๔๕ปิยะธิดา/ปรับปรุง๒๓ สิงหาคม๒๕๖๑